सरकारी स्कूल के बच्चों के स्वास्थ्य की जांच की
दीनानगर|सेहत विभागपंजाब की योजना के तहत एसएमओ बहरामपुर डॉ. बलजीत सिंह गिल के दिशानिर्देश पर सरकारी एलिमेंटरी स्कूल तगियाल में मेडिकल कैंप लगाया गया। इसमें मेडिकल आफिसर डॉ. वैशाली ने स्कूल के बच्चों के स्वास्थ्य का चेकअप किया। जिन बच्चों के दांतों में त्रुटियां पाई गईं उनका मुफ्त उपचार करने के लिए पंजाब सरकार की नीतियों के तहत कार्ड भर कर सीएचसी दीनानगर रेफर किया गया। सीजनेबल बीमारियों से ग्रस्त बच्चों को कैंप में दवाइयां भी दी गईं। डॉ. वैशाली ने बच्चों को डायरिया, सर्दी जैसी बीमारियों से बचाव के बारे जानकारी देते हुए अपने इर्दगिर्द साफ सफाई बनाए रखने के लिए प्रेरित किया। उन्होंने बच्चों को चिकनाई रहित चीजों, टॉफियों और चॉकलेट से बचने की नसीहत देते हुए फास्ट फूड से परहेज करने की सलाह दी। इस मौके पर फार्मासिस्ट अनीता, हेड टीचर राकेश मल्होत्रा, समीक्षा कश्यप, डॉ. विक्रम भी उपस्थित थे।
hin_Deva hin_Deva